**Mal for kommunalt vedtak om TISA**

Kommunane får høve til å uttale seg gjennom høyringar i viktige saker. Det ser ikkje ut til at regjeringa legger opp til dette før TISA-avtalen blir lagt fram for Stortinget. Kommunestyret i XXXXXX kommune ønskjer at det gjennomførast ein konsekvensutgreing, Norsk offentlig utredning(NOU), med påfølgjande høyring, i likskap med andre saker som vil medføre at Norge gir avkall på suverenitet/sjølvråderett.

I fråvær av slik prosess har kommunestyret på eige initiativ vedteke eit fråsegn/ein kunngjering om avtalen.

XXXXXX kommune erklærer seg som TISA-fri kommune dersom ikkje følgjande føresetnader vert oppfylt.

- Kommunane må sikrast full handlefridom også i framtida med omsyn til organisering og gjennomføring av det offentlege tilbodet av tenester til innbyggarane. Det må blant anna omfatte: vatn- og energiforsyning, renovasjon og avløp, redningsteneste, helse – og sosialtenester, utdanning, offentleg transport, og by- og regionalutvekling.

- Kommunane må sikrast fult høve til å reversere/omgjere ein kvar konkurranseutsetting av lokale, offentlege tenester gjennom politiske vedtak, når kommunen måtte ønskje det, også når det medfører gjeninnføring av kommunalt eigarskap.

- TiSA-avtalen må ikkje avgrense kommunal handlefridom til å regulere sektorar som er eller kan verte del av det kommunale ansvaret, det gjeld og tiltak som omfattar forbrukartryggleik, helse, sikkerheit, miljø og arbeidstakarrettar.

- Kommunen må sikrast fult vern mot overnasjonale tvistesystem som opnar for at kommunar kan verte utsett for søksmål for påstått tap som følgje av lovleg fatta politiske vedtak.

Vedtaket vert sendt Regjering, fylkesbenken på Stortinget, Kommunanes sentralforbund (KS) og (lokal-) media.